open-index/open-wikipedia-markdown huggingface dataset:
אלפא קאבה

**אלפא קאבה** (בצרפתית: **Alpha Kaba**; נולד ב-29 בינואר 1996) הוא כדורסלן צרפתי-גינאי המשחק בעמדת הסנטר בנבחרת גינאה בכדורסל.

## קריירה
קאבה החל את דרכו בקבוצת הנוער של העיירה רומורנטין-לנתניי בה גדל. בין 2009 ל-2011 שיחק במדי בלואה לפני שהצטרף לשורות הנוער של פו אורטז. הוא ערך את הבכורה המקצועית שלו בליגת העל הצרפתית בכדורסל ב-26 בספטמבר 2014, ורשם שתי נקודות וארבעה ריבאונדים בתשע דקות מול אורליאן.

ביולי 2015 חתם קאבה במגה לקס הסרבית. בעונת  הוא סיים כמלך הריבאונדים של הליגה האדריאטית. הוא נרשם לדראפט ה-NBA 2016, אך הסיר את מועמדותו ביום האחרון. שנה לאחר מכן הוא נרשם לדראפט ה-NBA 2017, וב-22 ביוני 2017 נבחר בבחירה ה-60 והאחרונה על ידי אטלנטה הוקס.

ב-28 ביולי 2017 חתם קאבה לשלוש שנים באסוול ליון-וילרבאן מליגת העל הצרפתית והיורוקאפ.

ב-18 בספטמבר 2019 הוא חתם בבולזאק באסקט מליגת העל הצרפתית, במדיה העמיד ממוצעים של 8.8 נקודות ו-8.6 ריבאונדים למשחק. ב-3 ביולי 2020 הוא חתם בנאנטר, וב-21 בנובמבר נבחר לשחקן המחזור ביורוקאפ לאחר שרשם 21 נקודות ו-12 ריבאונדים בניצחון על אקילה באסקט טרנטו.

ב-28 ביולי 2021 חתם בגזיאנטפ בסקטבול מליגת העל הטורקית. הוא נבחר ל-MVP של העונה הסדירה לאחר שהוביל את גזיאנטפ למקום הרביעי והעמיד ממוצעי דאבל דאבל של 13.5 נקודות ו-10.5 ריבאונדים למשחק.

ב-4 באוגוסט 2022 חתם קאבה בבודוצ'נוסט פודגוריצה מליגת העל המונטנגרית בכדורסל, הליגה האדריאטית והיורוקאפ.

ביולי 2023 הועברו זכויות הדראפט שלו מאטלנטה ליוסטון רוקטס, ובספטמבר חתם בג'יאנגסו דרגונס מליגת ה-CBA הסינית.

ב-2 באפריל 2024 חתם בוולנסיה מליגת ה-ACB הספרדית והיורוליג, אך ב-16 ביוני שוחרר מהקבוצה.

ב-27 בספטמבר 2024 חתם בחוזה זמני למשך חודש וחצי במכבי תל אביב מליגת העל בכדורסל והיורוליג, וב-1 בנובמבר שוחרר.

## קריירה בנבחרת
בשנת 2014 שיחק קאבה במדי נבחרת הנוער של צרפת בטורניר אלברט שווייצר בגרמניה ובאליפות אירופה בכדורסל עד גיל 18 בטורקיה, וב-2015 העפיל עם נבחרת צרפת בכדורסל עד גיל 20 לחצי גמר אליפות אירופה באיטליה.

בקריירת הבוגרים שלו עבר קאבה לשחק בנבחרת גינאה בכדורסל.

## קישורים חיצוניים

*פרופיל, באתר פיב"א החדש
*

## הערות שוליים

קטגוריה:צרפתים ממוצא גינאי
קטגוריה:כדורסלנים גינאים
קטגוריה:כדורסלנים צרפתים
קטגוריה:סנטרים (כדורסל)
קטגוריה:בחירות דראפט של אטלנטה הוקס
קטגוריה:כדורסלני פו אורטז
קטגוריה:כדורסלני מגה לקס
קטגוריה:כדורסלני אסוול ליון-וילרבאן
קטגוריה:כדורסלני נאנטר
קטגוריה:כדורסלני גזיאנטפ
קטגוריה:כדורסלני בודוצ'נוסט פודגוריצה
קטגוריה:כדורסלני ג'יאנגסו דרגונס
קטגוריה:ספורטאים גינאים בצרפת
קטגוריה:ספורטאים גינאים בישראל
קטגוריה:ספורטאים צרפתים בטורקיה
קטגוריה:ספורטאים צרפתים בישראל
קטגוריה:צרפתים שנולדו ב-1996
פרידולינה רולפו

**פרידולינה רולפו** (נולדה ב-24 בנובמבר 1993) היא שחקנית כדורגל שוודית המשחקת בעמדת החלוץ בנבחרת שוודיה ובקבוצת מנצ'סטר יונייטד. במהלך השנים זכתה עם קבוצותיה בליגת האלופות, 2 אליפויות ספרד, אליפויות גרמניה, אליפות שוודיה וגביעים רבים בשלוש הארצות בהן שחקה.

## קריירה
### נעורייה ותחילת דרכה
רולפו נולדה בקונגסבקה, שוודיה. היא החלה לשחק כדורגל מקצועני במועדון טולו ב-2008 וב-2010 עברה למועדון ג׳יטקס ובעונתה הראשונה במועדון כבשה 9 שערים ונבחרה לשחקנית הצעירה המצטיינת של הליגה.

בשנת 2014 עברה למועדון לינקופינג ואף כבשה שלושער במשחק ליגת האלופות נגד קבוצת ליברפול האנגלית.

### באיירן מינכן (2017–2019)
רולפו החלה לשחק בבאיירן מינכן בינואר 2017. היא חתמה תחילה במועדון ל-18 חודשים. ולאחר מכן האריכה את החוזה בשנה נוספת. במהלך 3 העונות בהן שחקה בבאיירן מינכן סיימה הקבוצה במקום השני כסגנית של קבוצת וולפסבורג.

### וולפסבורג (2019–2021)
במאי 2019 חתמה על חוזה לשנתיים בקבוצת וולפסבורג הגרמנית.

באוגוסט 2020 כבשה רולפו את השער היחיד של קבוצתה בחצי גמר ליגת האלופות נגד קבוצת ברצלונה בניצחון 1-0 שהבטיח מקום בגמר ליגת האלופות של אותה שנה.

בגמר הפסידה וולפסבורג 3-1 לקבוצת אולימפיק ליון הצרפתית.

### ברצלונה (2021–)
ב-7 ביולי 2021 חתמה רולפו על חוזה לשנתיים בקבוצת ברצלונה.

רולפו ערכה את הופעת הבכורה שלה בליגה בברצלונה בספטמבר אותה שנה כשהחליפה את מריונה קלדנטה במשחק מול טנריפה. שבוע לאחר מכן כבשה את שער הבכורה שלה במועדון בניצחון 5-0 מול קבוצת בטיס.

בינואר 2023 חתמה רולפו על הארכת חוזה בברצלונה עד יוני 2026.

ב-3 ביוני 2023 כבשה רולפו את שער הניצחון של קבוצתה ברצלונה בגמר ליגת האלופות נגד קבוצתה הקודמת וולפסבורג. שער שהעניק את הגביע לברצלונה.  

### נבחרת
רולפו שחקה בנבחרת שוודיה עד גיל 19 ועזרה לנבחרת לזכות באליפות אירופה עד גיל 19 ב-2012.

היא ערכה את הופעת הבכורה שלה בנבחרת הבוגרת במשחק ידידות נגד גרמניה ב־29 באוקטובר 2014.

היא שותפה באולימפיאדת ריו ב-2016 בו זכתה נבחרתה במדליית הכסף אך נעדרה מהגמר נגד גרמניה בעקבות פציעה.

באליפות העולם ב-2019 היא כבשה שער בניצחון 5-1 על נבחרת תאילנד.

באולימפיאדת טוקיו ב-2020 היא שותפה בכל המשחקים ואף כבשה 3 שערים שסייעו לנבחרתה לזכות במדליית הכסף.

הייתה בסגל הנבחרת בגביע העולם בכדורגל נשים 2023 והגיעה עם נבחרתה לחצי הגמר בו הודחה על ידי הזוכה ספרד.

## הישגים ותארים
### במועדונים
;לינקופינג
* אליפות שוודיה 2016
* הגביע השוודי לנשים 2014, 2015

;וולפסבורג
* אליפות ההבונדסליגה לנשים בעונת 2019/2020
* הגביע הגרמני לנשים בעונות 2020/2019,2020/2021

;ברצלונה
* זכייה בליגת האלופות ב־2022/23
* אליפות ליגת העל הספרדית ב־2021/2022 ו-2022/2023, 2023/2024, 2024/2025
* גביע המלכה הספרדי ב-2022
* אלוף האלופים הספרדי ב־2022

### בנבחרת
* מדליית כסף: 2012, 2016
* אליפות אירופה בכדורגל נשים עד גיל 19: 2012

### תארים והישגים אישיים
* השחקנית השוודית הטובה של השנה ב-2021, 2022
* מקום 4 בכדור הזהב לנשים 2023

## קישורים חיצוניים

## הערות שוליים

קטגוריה:כדורגלניות שוודיות
קטגוריה:חלוצות כדורגל שוודיות
קטגוריה:חלוצי כדורגל שוודים
קטגוריה:כדורגלניות וולפסבורג
קטגוריה:כדורגלניות ברצלונה
קטגוריה:כדורגלני ברצלונה
קטגוריה:שוודיות שנולדו ב-1993
יאניס פולופולוס

**יאניס פולופולוס** (ביוונית: **Γιάννης Πουλόπουλος**, ידוע גם בתור ג'ון פולופולוס; 29 ביוני 1941 – 23 באוגוסט 2020) היה זמר-יוצר יווני, שפעל ביוון במהלך שנות ה-60, ה-70 וה-80. מבחינת סך מכירות האלבומים, הוא הזמר היווני הרביעי הנמכר ביותר בכל הזמנים.

## ביוגרפיה
פולופולוס נולד במאני, יוון. זמן קצר לאחר לידתו עברו הוריו, שמקורם במסיניאה, למחוז סנט אירותאוס שבפריסטרי, ליד אתונה. פולופולוס אהב לשיר מגיל צעיר. בעקבות חברים, הוא חיפש להתקבל ללא הצלחה לאודישן אצל קולומביה רקורדס, ובמקביל עבד כבנאי, שיחק כדורגל בסנט איירותיאוס וצייר ציורים בצבעי שמן.

פולופולוס התפרסם בסוף שנות ה-60 וה-70. הוא שיתף פעולה עם מלחינים וכותבים בולטים, כולל מאנוס לואיזוס, מימיס פלסאס, סטברוס קויומציס ולינה ניקולקופולו. פולופולוס הוציא מספר אלבומים מצליחים והופיע בקונצרטים הן ביוון והן בעולם.

אחד משיריו הידועים הוא "Mi Mou Thimonis Matia Mou" (אל תכעסי עליי, עיניים שלי), שיצא בשנת 1965, ונכתב והולחן על ידי סטאוורוס קויומדזיס (Σταύρος Κουγιουμτζής). מבין הביצועים הנוספים המוכרים לשיר זה מוכרים במיוחד הביצוע של יורגוס דאלארס משנת 1975 ושל הזמר הישראלי יהודה פוליקר באלבומו "עיניים שלי" משנת 1985, שגם נקרא על שם השיר.

פולופולוס נפטר בהיידרי, בגיל 79, בעקבות בעיות לב כרוניות.

## קישורים חיצוניים

קטגוריה:זמרים יוונים
קטגוריה:זמרים השרים ביוונית
קטגוריה:ילידי 1941
קטגוריה:יוונים שנפטרו ב-2020
להיות ג'וליה

**להיות ג'וליה** (באנגלית: **Being Julia**) הוא סרט קולנוע אמריקאי משנת 2004 בבימויו של אישטוואן סאבו, עם אנט בנינג, ג'רמי איירונס ושון אוונס בתפקידים הראשיים.

התסריט של רונלד הארווד מבוסס על הרומן **תיאטרון** (**Theatre**) של סומרסט מוהם משנת 1937. העלילה מתרחשת בלונדון, 1938 ומתרכזת בשחקנית תיאטרון מפורסמת שמרגישה עצמה מבוגרת ועייפה ורומן עם מאהב צעיר מפיח בה כוחות חדשים.

אנט בנינג הייתה מועמדת לפרס אוסקר לשחקנית הטובה ביותר ולפרס איגוד מבקרי הקולנוע האמריקאי לשחקנית הטובה ביותר וזכתה בפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה
ג'וליה למברט (אנט בנינג) היא שחקנית תיאטרון מפורסמת בלונדון בעשור החמישי לחייה. בעלה מייקל גוסלינג (ג'רמי איירונס) הוא המנהל האמנותי של התיטארון והאלמנה העשירה דולי דה פריס (מרים מרגוליס) שותפה לו בניהול התיאטרון מבחינה כספית. לבני הזוג יש גם בן בגיל ההתבגרות בשם רוג'ר (טום סטארידג').

ג'וליה מרגישה עייפות ושעמום בחייה. יחסיה עם מייקל הם על רקע מקצועי בלבד. היא דורשת ממנו לתת לה פסק זמן כדי להתאושש. כל מחשבותיה של ג'וליה מגולמות ברוחו של ג'ימי לנגטון (מייקל גמבון) שהיה המנטור שלה ותמך בה כשחקנית כשהייתה צעירה.

מייקל מכיר לה בחור אמריקאי צעיר בשם טום פנל (שון אוונס) שמחזר אחריה בהתלהבות למרות שגילו כמחצית מגילה. הוא מקיים אתה יחסי מין סוערים שממלאים מרץ ושמחה בג'וליה. דולי דה פריס מזהירה את מייקל אבל הוא לא מתרגש ומסכים לארח את טום בביתם בכפר.

טום מתיידד עם רוג'ר שמכיר לו שחקנית צעירה בשם אביס קרייטון (לוסי פאנץ'). טום מתחיל לחזר אחריה וג'וליה מתעמתת אתו. טום מתגלה כג'יגולו החי על כספי נשים אך זה לא אכפת לג'וליה. היא לוקחת חופשה ונוסעת לאי ג'רסי לנוח בבית אנה (רוזמרי האריס) ודודתה (ריטה טאשינגהם). לאי מגיע גם ידידה הוותיק לורד צ'ארלס (ברוס גרינווד) והיא מנסה להתחיל אתו יחסים אך הוא מגלה לה שהוא גיי.

ג'וליה חוזרת ללונדון ומתכננת את נקמתה. היא מבקשת ממייקל שיקבל את אביס לתפקיד חשוב במחזה חדש בו היא אמורה לשחק בתפקיד ראשי. אביס "עוברת" את האודישן של מייקל ושתיהן עורכות חזרות על סצנה משותפת. לפני הפרמיירה מחתים מייקל את אביס על חוזה והיא פורצת בשמחה.

בהצגה מפתיעה ג'וליה את אביס בבגדים שמשווים לה דמות שטנית. היא צועקת עליה ומשנה את הטקסט בהצגה. אביס נשארת המומה והקהל מקבל את משחקה הפרוע של ג'וליה בהתלהבות. מייקל מבהיר לאביס כי היא חתומה על חוזה לכל העונה ועליה להמשיך בהופעות עם ג'וליה.

ג'וליה יושבת במסעדה, לוגמת בירה בהנאה ומודיעה שלא תשתתף במסיבת הבכורה של ההצגה, הנקמה הושלמה.

## צוות השחקנים

## קישורים חיצוניים
* 

*קדימון ל"להיות ג'וליה", באתר יוטיוב
*קדימון רשמי ל"להיות ג'וליה", באתר יוטיוב
*נעימת הנושא הראשי בפסקול "להיות ג'וליה", באתר יוטיוב
*אנט בנינג מקבל את פרס גלובוס הזהב על "להיות ג'וליה", באתר יוטיוב
*להיות יוליה, באתר TCM

קטגוריה:סרטי 2004
קטגוריה:סרטים אמריקאיים
קטגוריה:סרטים בריטיים

קטגוריה:סרטים על שחקנים
קטגוריה:סרטים המבוססים על רומנים בריטיים
Jacques

"**Jacques**" הוא סינגל של הדי ג'יי והמפיק המוזיקלי הבריטי, ג'קס ג'ונס, והזמרת השוודית, טובה לו. השיר יצא על ידי חברת התקליטים פולידור רקורדס ב-28 באוגוסט 2019, כסינגל המוביל מאלבום האולפן הראשון של ג'ונס, *[[Snacks (Supersize)]]*, וכסינגל השלישי מאלבום האולפן הרביעי של לו, *[[Sunshine Kitty]]*. השיר נכתב על ידי ג'קס ג'ונס, טובה לו, מארק ראלף ו-MNEK, והופק על ידי ג'קס ג'ונס ומארק ראלף.

נכון ליוני 2023, השיר הושמע למעלה מ-28 מיליון פעמים בספוטיפיי, ולמעלה מ-2 מיליון פעמים ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי ג'קס ג'ונס
קטגוריה:שירי טובה לו
קטגוריה:שירים באנגלית
קטגוריה:שירים שנכתבו על ידי מארק ראלף
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירי מוזיקת האוס
קטגוריה:שירי אלקטרו האוס
קטגוריה:סינגלים בהוצאת פולידור רקורדס
Down for Whatever

"**Down for Whatever**" הוא סינגל של הזמרת האמריקאית, קלי רולנד, בשיתוף פעולה עם קבוצת המפיקים The WAV.s. השיר מופיע באלבום האולפן השלישי של רולנד, *[[Here I Am (אלבום של קלי רולנד)|Here I Am]]*. השיר יצא לאור על ידי חברת התקליטים יוניברסל מוטאון רקורדס ב-26 באוקטובר 2011. השיר נכתב על ידי רדוואן, טדי סקי, ג'ימי ג'וקר ובילל חאג'י, והופק על ידי רדוואן, ג'ימי ג'וקר ו-The WAV.s.

נכון ליוני 2023, השיר הושמע למעלה מ-17 מיליון פעמים ביוטיוב, ולמעלה מ-7 מיליון פעמים בספוטיפיי.

## רשימת השמעה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי רולנד
קטגוריה:שירים באנגלית
קטגוריה:שירים שהופקו על ידי רדוואן
קטגוריה:שירי דאנס-פופ
קטגוריה:שירי יורודאנס
גמר גביע העולם בכדורגל עד גיל 20 - 2023

**גמר גביע העולם בכדורגל עד גיל 20 - 2023** היה המשחק האחרון בגביע העולם בכדורגל עד גיל 20 - 2023, המהדורה ה-23 של גביע העולם בכדורגל עד גיל 20. המשחק התקיים באצטדיון סיודד לה פלאטה  שבלה פלאטה, ארגנטינה, ב-12 ביוני 2023, ובו , שניצחה בחצי הגמר את , זכתה בגביע, לאחר שניצחה 1–0 את נבחרת , שהעפילה לגמר לאחר שניצחה בחצי הגמר השני את .

## הדרך אל הגמר

## משחק הגמר
### פרטים

## קישורים חיצוניים
*סיקור המשחק, באתר פיפ"א
*

קטגוריה:משחקי כדורגל
קטגוריה:תחרויות כדורגל ב-2023
קטגוריה:2023 בארגנטינה
קוסטה אלכסיץ'

**קוסטה אלכסיץ**' (בסרבית: **Коста Алексић**; נולד ב-9 במרץ 1998 בנובי סאד שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ בקבוצת אירקליס סלוניקי מליגת המשנה היוונית ובנבחרת סרביה.

## קריירת מועדונים
אלכסיץ' שיחק בסרביה בקבוצות בצ'יי 1918, צ'וקריצ'קי, נפרדק קרושבאץ ואינדייה, ובליגת העל הארמנית בקבוצת סבאן.

ב-10 בינואר 2022 חם אלכסיץ' באירקליס סלוניקי מליגת המשנה היוונית.

## קריירה בינלאומית
ב-25 בינואר 2021 ערך אלכסיץ' את הופעת הבכורה שלו בנבחרת סרביה, בתיקו 0-0 נגד נבחרת הרפובליקה הדומיניקנית.

## קישורים חיצוניים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני צ'וקריצ'קי
קטגוריה:כדורגלני נפרדק קרושבאץ
קטגוריה:כדורגלני אירקליס סלוניקי
קטגוריה:כדורגלני נבחרת סרביה
קטגוריה:סרבים שנולדו ב-1998
תודה שאת

"**תודה שאת**" הוא שיר שהוקלט על ידי הזמר-יוצר הישראלי חנן בן ארי. השיר נכתב על ידי חנן בן ארי והמשורר רועי חסן, הולחן על ידי בן ארי והופק בידי המוזיקאי אייל מזיג. הוא יצא לאור כסינגל ב-6 בפברואר 2017 וב-29 באפריל 2018 נכלל באלבום האולפן השני של בן ארי, "לא לבד".

## רקע ויציאה לאור
השיר נכתב על ידי חנן בן ארי והמשורר רועי חסן, הולחן על ידי בן ארי, והופק ועובד בידי המוזיקאי אייל מזיג. בן ארי הקדיש את השיר לאשתו הדסה וכתב:

השיר יצא לאור כסינגל ב-6 בפברואר 2017 וב-29 באפריל 2018 נכלל באלבום האולפן השני של בן ארי, "לא לבד".

## וידאו קליפ
הוידאו-קליפ של השיר בוים ונערך בידי המוזיקאי והבמאי יעקב אסרף, וצולם בידי יוסף שלסט. בקליפ משתתפים חנן בן ארי, אשתו הדסה ובתם המשותפת. נכון לאוגוסט 2025 שיר זה זכה למעל ל-2.1 מיליון צפיות.

## ביצועים
ב-17 באוגוסט 2020 פורסם קאבר לשיר שבוצע בידי השחקן אוראל צברי.

## מיקומי שיא

## קישורים חיצוניים

## הערות שוליים

קטגוריה:שירי חנן בן ארי
קטגוריה:שירי אהבה בעברית
קטגוריה:שירים שנכתבו על ידי חנן בן ארי
קטגוריה:שירים על הודיה
בריאן אגירה (2000)

**בריאן נאוול אגירה** (בספרדית: **Braian Nahuel Aguirre**; נולד ב-28 ביולי 2000 ברפאל קלסאדה שבארגנטינה) הוא כדורגלן ארגנטינאי המשחק בעמדת המגן הימני בקבוצת לנוס מליגת העל הארגנטינאית.

## קריירת מועדונים
אגירה גדל במחלקת הנוער של לנוס. בשנת 2020 החל לשחק בקבוצה הבוגרת של המועדון במסגרת ליגת העל הארגנטינאית. 

## קישורים חיצוניים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני לנוס
קטגוריה:ארגנטינאים שנולדו ב-2000
מילאדין סטבנוביץ'

**מילאדין סטבנוביץ**' (בסרבית: **Миладин Стевановић**; נולד ב-11 בפברואר 1996 בביילינה שבבוסניה והרצגובינה) הוא כדורגלן סרבי המשחק בעמדת המגן הימני בקבוצת מכבי בני ריינה מליגת העל.

## קריירת מועדונים
סטבנוביץ' גדל במחלקות הנוער של רדניק ביילינה ופרטיזן בלגרד. הוא החל את הקריירה המקצוענית שלו בהשאלה מפרטיזן בלגרד לטלאופטיק. בהמשך חזר לפרטיזן בלגרד, ובסך הכל ערך עשר הופעות ליגה במדי המועדון במסגרת ליגת העל הסרבית, בהן הבקיע שער אחד.

ב-17 באוגוסט 2016 חתם סטבנוביץ' בקייסריספור מליגת העל הטורקית. בסך הכל ערך שתי הופעות ליגה במדי המועדון, והוסיף שבע הופעות במסגרת הגביע הטורקי.

ב-15 בפברואר 2018 חתם סטבנוביץ' בצ'וקריצ'קי מליגת העל הסרבית.

ב-9 ביולי 2025 חתם לשנתיים במכבי בני ריינה.

## קריירה בינלאומית
סטבנוביץ' היה חלק מסגל נבחרת סרביה עד גיל 20 לטורניר גביע העולם עד גיל 20 בשנת 2015, בו זכתה נבחרת סרביה.

## תארים
;פרטיזן בלגרד
* אליפות סרביה (1): 2014/2015
* הגביע הסרבי (1): 2015/2016

;נבחרת סרביה עד גיל 20
* גביע העולם עד גיל 20 (1): 2015

## קישורים חיצוניים

## הערות שוליים

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני פרטיזן בלגרד
קטגוריה:כדורגלני טלאופטיק
קטגוריה:כדורגלני קייסריספור
קטגוריה:כדורגלני צ'וקריצ'קי
קטגוריה:כדורגלני מכבי בני ריינה
קטגוריה:כדורגלנים זרים בישראל
קטגוריה:ספורטאים סרבים בישראל
קטגוריה:סרבים שנולדו ב-1996
יוני שרון

**יוני שרון** (נולד ב-7 בנובמבר 1986) הוא מוזיקאי, שחקן וקומיקאי ישראלי.

## ביוגרפיה
יוני שרון נולד ב־1986 בבית אל, בנו של הרב זאב שרון ונכדו של אליעזר סודיט.

למד בישיבת חברותא במגמת מוזיקה.

### מוזיקה
שרון מנגן על מגוון כלי הקשה מרחבי המזרח התיכון: דרבוקה פקיסטנית, ריק, דף, דג'מבה, תופי בונגו, תופי קונגה, פריים, דאולה, בנדיר, קחון ועוד.

שרון למד דף, דרבוקה וריק אצל זוהר פרסקו, למד בוראן וכפות אצל אייב דורון, ולמד מוזיקה אצל יאיר דלאל ופרץ אליהו. עבר השתלמויות מוזיקליות בתחום המוזיקה הערבית והפרסית.

שרון ניגן והופיע בהרכבים שונים, בהם: "בית אבא", "עטרוש",, "טרה רוסה", "בעלמא", אנסמבל "שיר אדמה",, אנסמבל "רומבלדי", אנסמבל "ואני תפילה", "סוסטה סיס", "אתניק מוד", אנסמבל היונה, אנסמבל מוצירי, "ניגון ירושלמי", "הלב והמעיין", אנסמבל האחים נטף, "Sesler Band" ועוד.

ניגן לצד ארז לב ארי, מיקי גבריאלוב, סיני תור, מארק אליהו, יצחק מאיר, מיכה ביטון, ניצן חן רזאל, דוד דאור, שם טוב לוי, מיקה קרני, גולן אזולאי, קרולינה, ועוד.

השתתף במופע "נוגע במה שאינו" שניהל אמנותית, שיחק ושר ברוך ברנר, במופע "אשורר שירה - היפים בפיוטי ישראל" שנערך בכנס "לשון ראשון" - כנס השפה העברית בראשון לציון, במופע "תמיד" של רעות שחר, במופע "שירת הים התיכון", במופע "שירת הקנים" של צחי ונטורה ועוד.

ב-2010 ניגן לצד משה שלו בהצגה "שברי לוחות" שעיבד וביים גלעד אלפסי (ע"פ סיפור מאת הרב חיים סבתו) בתיאטרון תאיר.

השתתף בהקלטת האלבומים "המניין - שרים 20 לקרליבך", "כמה אור" של יהודה לויכטר, "אגדלך" של פורת נוב, "מעבר לגבולות" של ביני לנדאו, "הפרויקט של נפתלי כלפה", "בייבי אוריינטל 2" שיזם והפיק מוזיקלית אילן בן עמי, "אל תוך עצמך" של שירה זיידמן, "שירת רבים 3" של דוד דאור, "ישמח מלך" של שלמה כץ ועוד.

ניגן לצד אילן קינן בכלי הקשה בסרט האנימציה "תיהמת" שביים משה בנברם במסגרת פרויקט גמר במוסררה בית הספר הרב תחומי לאמנות וחברה ע"ש נגר. השתתף בפרויקט של קרן אן בהקלטת פסקול לסרט צרפתי.

ב-2016 שיחק בפרק הרביעי של סדרת האינטרנט "מעבר לקווים" שכתבו אדם צחי וגדי וייסברט וביים נועם קידר.

שרון לימד תופים וכלי הקשה במרכז "פעימות" ובאופן פרטי, והנחה סדנאות תופים וקצב ברחבי ישראל.

### קומדיה
שרון למד ערבית משיחות עם פועלים פלסטינים ומקריאה. במהלך תקופת הקורונה הוא הפך לכוכב רשת, כאשר יצר דמות בשם "אבו טבלה", המתנחל הערבי הראשון. לדבריו, הדמות היא "דחקה שיצאה משליטה". שרון מדמה את הדמות לדמויות קומיות כמו ג'וחא והרשלה.

נכון לשנת 2023, לסרטוני היוטיוב של אבו טבלה יש מעל 21 מיליון צפיות בשנה.

בשנת 2024 זכה אבו טבלה במקום השני בתחרות סטנדאפיסט השנה של מאקו. בתחרות השתתפו מעל 100 סטנדאפיסטים וסטנדאפיסטיות ישראלים.

### חיים אישיים
נשוי ואב לשישה, מתגורר בכפר אלדד.

## הערות שוליים

קטגוריה:קומיקאים יהודים ישראלים
קטגוריה:נגני כלי הקשה ישראלים
קטגוריה:סטנדאפיסטים ישראלים
קטגוריה:כפר אלדד: אישים
קטגוריה:ישראלים שנולדו ב-1986
ענף כלכלי

**ענף כלכלי** הוא הקבוצה הכללית של העסקים המפיקים מוצרים או שירותים המשתייכים לשרשרת האספקה של משפחת מוצרים או שירותים מסוימת.

ההקבצה לענפים כלכליים נעשית במבנה של עץ, כלומר בחלוקה לענפים ראשיים, שכל אחד מהם מתחלק לענפי משנה, וכך הלאה. ענפים ראשיים הם, למשל, חקלאות, תעשייה, בנייה, מסחר, כספים, שירותים ציבוריים, שירותים אישיים. ענף התעשייה נחלק לענפי משנה, כגון מזון, מתכת, תרופות, אלקטרוניקה וכו'. ענף המזון נחלק לענפי משנה לפי סוג המזון: חלב ומוצריו, בשר ומוצריו, דברי מאפה, ממתקים, שימורים וכו'.

## השימוש במונח
החלוקה לענפים משמשת למטרות שונות, בהן:
* ניתוח סטטיסטי של הפעילות במשק. דוגמה: הלשכה המרכזית לסטטיסטיקה מציגה את השכר הממוצע במשק לפי ענפים. האו"ם בנה סיווג ענפי תקני בין-לאומי (ISIC) , לסטטיסטיקה כלל-עולמית של הפעילות הכלכלית. באמריקה הצפונית (קנדה, ארצות הברית ומקסיקן) נהוגה מערכת הסיווג הענפי הצפון אמריקאית .
* מפעלים בענף מסוים מתאגדים לשם קידום אינטרסים משותפים של הענף, בתחום יחסי העבודה (כארגון מעסיקים) ובתחומים נוספים. דוגמאות להתאגדויות כאלה בישראל: התאחדות התעשיינים בישראל, התאחדות קבלני השיפוצים, מרכז השלטון המקומי בישראל. פעמים רבות נחתמים הסכמים קיבוציים לענף כלכלי מסוים, בהם הסכמים שמוצא להם צו הרחבה. במקרי גבול נדרש לעיתים בית הדין לעבודה לפסוק האם פעילות של מפעל מסוים משייכת אותו לענף מסוים, ולכן חל עליו צו ההרחבה לאותו ענף.
* רשות המסים בישראל מחלקת את הנישומים לענפים, כבסיס לעריכת שומות.
* לממשלה פועלת לעיתים לעידוד הפעילות בענפים מסוימים או לצמצומה בענפים אחרים. דוגמה:  העניק פטור ממס מעסיקים למעסיקים בענפים מסוימים. גם במקרה זה נדרשו בתי המשפט לפסוק האם מפעלים מסוימים נכללים בענף המקנה פטור מהמס.

למרכיבי ענף כלכלי יש מכנה משותף רחב, ולכן הם נוטים להיות מושפעים ולהגיב לאירועים ולשינויים בצורה דומה – למשל לאסונות טבע, להמצאות ותגליות חדשות וכיוצ"ב (לדוגמה, השפעת מגפת הקורונה על ענף התיירות הייתה שונה במובהק מהשפעתה על ענף התקשורת).

בהתאם לאופי פעילותו, עסק ישויך לענף מסוים או לענפים אחדים. חברת בנייה, למשל, משויכת לענף הבנייה, אך החלוקה נוספת ניתן להבחין בין חברה העוסקת בבנייה למגורים וחברה העוסקת בבנייה לתעשייה ולמשרדים, ויש חברות בנייה הפועלות בשני תת-תחומים אלה.

## מאפיינים
לענפים הכלכליים השונים מאפיינים המייחדים אותם. גם אם מאפיין מסוים עשוי להיות דומה בשני ענפים, הרי שכלל המאפיינים מיוחד לכל ענף וענף.

### מאפייני תהליך הייצור
* תוצרים – המאפיין העיקרי הוא התפוקה הסופית של הענף.
* חומרי הגלם בהם נעשה שימוש בענף.
* טכנולוגיות, ציוד ומכונות.
* מקצועות הדרושים לענף.
** מדרג פנימי של המקצועות.
* סוגי עסקים.

### מאפיינים מול רשויות
* אסדרה.
* מיסוי.
* חסמי כניסה.

### מאפיינים אחרים
* מוקדי כוח גאוגרפיים:
** כוח אדם.
** ידע ומחקר.
* אתוס ומיתוסים.
* ז'רגון.
* עונתיות.
** כנסים.
** תערוכות.
** אירועים אחרים.

## ראו גם
* מגזר כלכלי

## קישורים חיצוניים

* ענף כלכלי, באתר "מילון אבניאון"

## הערות שוליים

*
קטגוריה:כלכלה
2001 באסטרונאוטיקה

בערך זה מצוינים אירועים בולטים שהתרחשו במהלך שנת 2001 ונוגעים לתחום האסטרונאוטיקה.

## אירועים בולטים
[שמאל|ממוזער|200px| גשושית [NEAR Shoemaker נחתה על האסטרואיד ארוס]]
במהלך השנה בוצעו 59 שיגורים, מהם 23 (39%) על ידי רוסיה.
* 12 בפברואר – גשושית אמריקאית NEAR Shoemaker נחתה על האסטרואיד ארוס, נחיתה ראשונה של חללית על אסטרואיד
* 8 באוגוסט – שיגור גשושית ג'נסיס, חלק מתוכנית דיסקברי של נאס"א, במטרה לאסוף דוגמאות של רוח השמש, משימה ראשונה למרחק גדול ממסלול הירח שכללה חזרה לכדור הארץ
* 15 באוקטובר – גשושית גלילאו עברה במרחק של 180 ק"מ מאיו, אחד הירחים של צדק
* 27 בנובמבר – טלסקופ החלל האבל גילה נתרן באטמוספירה של HD 209458 b, לראשונה התקבלו נתוני מחקר מאטמוספירה של כוכב לכת חוץ-שמשי

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
מוניקה ברברו

**מוניקה ברברו** (באנגלית: **Monica Barbaro**; נולדה ב-17 ביוני 1990) היא שחקנית אמריקאית. היא ידועה בתפקידיה הקולנועיים בסרטים "הקתדרלה" (אנ') ו"אהבה בשחקים: מאווריק". היא גם הופיעה בתפקידים ראשיים בסדרות הטלוויזיה "UnREAL", "שיקגו JUSTICE", "השוטר הטוב" ו"פובאר".

בשנת 2025, הייתה מועמדת לפרס אוסקר לשחקנית המשנה הטובה ביותר על משחקה בסרט "אנונימי לגמרי".

## ראשית חייה
ברברו נולדה ב-17 ביוני 1990, בסן פרנסיסקו, קליפורניה. היא גדלה במיל ואלי, קליפורניה, שם סיימה את לימודיה בבית הספר התיכון טמלפייס בשנת 2007. הוריה התגרשו כשהייתה ילדה. היא החלה לרקוד בגיל צעיר והמשיכה ללימודי בלט. תוך כדי לימודי משחק, השלימה תואר בריקוד בבית הספר לאמנויות טיש של אוניברסיטת ניו יורק. לאחר שסיימה את לימודיה ב-2010, החליטה להמשיך במשחק וחזרה לסן פרנסיסקו, שם למדה בבית הספר למשחק בוורלי הילס פלייהאוס.

## קריירה
ברברו זכתה לתשומת לב ב-2013 על תפקידה הראשי בסרט "It's Not About the Nail", קומדיה ויראלית קצרה על תקשורת בנישואים. תפקידה הגדול הראשון בטלוויזיה היה גילום דמותה של יעל בעונה השנייה של סדרת הטלוויזיה Unreal. בהמשך הצטרפה לצוות השחקנים בתפקיד אנה ואלדז בסדרת הדרמה המשפטית של NBC "שיקגו JUSTICE", ספין אוף של דיק וולף בזיכיון שיקגו.

ב-2018 גילמה את קורה ואסקז בסדרה "השוטר הטוב" של נטפליקס, לצד ג'וש גרובן וטוני דנזה.

בין 2018 ל-2019 היה לה תפקיד בסיטקום "ABC "Splitting Up Together.

שנת 2022, גילמה את סגן נטשה "פניקס" טרייס, טייסת בשובר הקופות "אהבה בשחקים: מאווריק" בכיכובו של טום קרוז.

בשנת 2023 כיכבה בקומדיה הרומנטית "בחצות". הסרט זכה לביקורות מעורבות, אך ברברו זכתה לשבחים על הופעתה. בהיותה רקדנית מקצועית, הופיעה בסצנה שכללה את שני הכוכבים בריקוד המשלב סלסה וטנגו.

ב-2023 החלה לשחק בסדרה של נטפליקס "פובאר" כאמה ברונר, בתו של לוק ברונר בגילומו של ארנולד שוורצנגר.

בספטמבר 2024 נבחרה לרשימת "עשרת השחקנים שכדאי לעקוב אחריהם" של המגזין "וראייטי" לשנת 2024.

בשנת 2024 גילמה את זמרת הפולק ג'ואן באאז בסרטו הביוגרפי של ג'יימס מנגולד על בוב דילן, "אנונימי לגמרי", בכיכובו של טימותי שאלאמה. על תפקידה בסרט הייתה מועמדת לפרס אוסקר לשחקנית המשנה הטובה ביותר.

בשנת 2025 הופיעה ברשימת טיים 100 נקסט של מגזין טיים.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:אמריקאים ממוצא ניקרגואי
קטגוריה:אמריקאיות ממוצא מקסיקני
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1990
חוקיות טיפול המרה

ממוזער|357x357px|'''מעמד חוקי של טיפולי המרה ברחבי העולם:'''
**חוקיות טיפול המרה** עוסקת בסטטוס החוקי של טיפולי המרה. טיפול המרה הן טכניקות פסאודו-מדעיות המנסות לשנות את הנטייה המינית או הזהות המגדרית של אדם. החל מסוף המאה ה־20 ובעיקר מאז העשור השני של המאה ה-21, מדינות רבות ברחבי העולם החלו להגביל את טיפולי ההמרה או לאסור אותם בחוק לחלוטין.

נכון לפברואר 2023, בעשרים ושלוש מדינות יש איסור חוקי על טיפול המרה. שמונה מהן אוסרות את הטיפולים על ידי כל אדם: קנדה, אקוודור, צרפת, גרמניה, יוון, מלטה, ניו זילנד וספרד; שבע אוסרות את מתן הטיפול על ידי אנשי מקצוע רפואיים בלבד; אלבניה, ברזיל, הודו, ישראל, פורטוגל, וייטנאם וטייוואן; שמונה מדינות: ארגנטינה, צ'ילה, פיג'י, נאורו, פרגוואי, סמואה, שווייץ ואורוגוואי יש איסורים עקיפים ללא איסור ספציפי על טיפול המרה בכך שאבחנות המבוססות על נטייה מינית או זהות מגדרית בלבד אסורות, מה שיוצר איסור דה פאקטו על אנשי מקצוע בתחום הבריאות מכיוון שהם בדרך כלל לא עוסקים בטיפול ללא אבחנה. בחלק מתחומי השיפוט באוסטרליה, ארצות הברית ומקסיקו קיים איסור על טיפולי המרה. הצעות חוק האוסרות על טיפול המרה נבחנות באירלנד, מקסיקו, פולין, בלגיה, הולנד, אוסטריה, קפריסין ובריטניה.

הרקע להוצאת הטיפולים אל מחוץ לחוק הוא קונצנזוס מדעי כי טיפולי המרה אינם יעילים בשינוי הנטייה המינית או המגדרית וכי לעיתים קרובות הם גורמים למטופלים נזק פסיכולוגי משמעותי וארוך טווח. ארגונים רפואיים, מדעיים וממשלתיים בארצות הברית בבריטניה ובמדינות מערביות נוספות הביעו דאגה מטיפולי המרה ומפגיעה שעלולה להיגרם למטופל.

## הגבלות חוקיות לפי מדינה

### הסטטוס החוקי בארצות הברית
בארצות הברית אין איסור לאומי על טיפולי המרה. עם זאת מספר מדינות ומחוזות אוסרים על טיפולי המרה המיועדים לשנות נטייה מינית בקרב קטינים, כפי שניתן לראות במפה המצורפת.
ממוזער|400px|מרכז|מפת ארצות הברית עם מדינות ומחוזות האוסרים על מאמצים לבצע טיפולי המרה לקטינים.

## הערות שוליים

## קישורים חיצוניים
* CONVERSION THERAPY BANS IN NATIONAL LEGISLATIONS AROUND THE GLOBE באתר Europe MPC

קטגוריה:להט"ב
קטגוריה:להט"ב: חוק ומשפט
טיפול המרה
קטגוריה:פסיכותרפיה
קטגוריה:שינוי מיניות
הרפובליקה הסורית

**הרפובליקה הסורית** הוא שמן הרשמי של סוריה בת ימינו ושל שתי הישויות המדיניות שקדמו לה. הכינויים "הראשונה", "השנייה" ו"השלישית" נועדו להבדיל ביניהן ואינם חלק משמותיהן. לעיתים מכנים בשם "**הרפובליקה הסורית**" את הרפובליקה הראשונה והשנייה יחד (חוקת 1950 היוותה את נקודת המעבר ביניהן), אך ללא תקופת הרפובליקה הערבית המאוחדת בין 1958 ל-1961.
אולסטאר וגופיות

"**אולסטאר וגופיות**" הוא שיר של הזמרת הישראלית אנה זק והמפיק המוזיקלי והתקליטן איתי גלו. השיר נכתב והולחן בידי המוזיקאים רון ביטון ואיתי שמעוני, הופק בידי גלו ויצא לאור כסינגל ב-28 במאי 2023.

## רקע ויציאה לאור
ב-24 במאי 2023 פרסמה זק סרטון טיזר בו חשפה כי תוציא סינגל חדש ב-28 במאי. השיר נכתב והולחן בידי המוזיקאים רון ביטון ואיתי שמעוני, והופק בידי איתי גלו. הוא עובד בידי גלו ועומר ענבר ויצא לאור כסינגל ב-28 במאי 2023, בחסות מותג האופנה הספרדי BROWNIE.

בריאיון לתוכנית "תרבות הערב" של כאן רשת ב' התבטאה זק על שירה החדש:

עם יציאת השיר הוא צבר פופולריות רבה ברשת החברתית המקוונת טיקטוק. בראיון לאיריס קול ברדיו 103fm סיפרה זק:
בדצמבר 2023 יצאה גרסה חיה של השיר, מתוך המיני-אלבום "לייב סשן (Live)".

## קבלה ביקורתית
חוקר המוזיקה דודי פטימר מ"מעריב" כינה את "אולסטאר וגופיות" שיר פופ טהור, בעל פזמון קליט מאוד, שמתעלה על הלחן של הבתים. מאידך, הוא כתב, זהו להיט משעמם שלא יגיע לרמה של קודמיו. פטימר גם ציין כי הבתים של השיר אינם קליטים ואף גורמים לאיבוד סבלנות.

דור מאיר מועלם מאתר "מאקו" כינה את השיר מוצר פופ מהונדס וחסר נשמה. הוא כתב כי אנה זק לא מתאימה להיות זמרת, על אף המאמץ שהיא מוכנה להשקיע על מנת להפוך לזמרת מצליחה; היא איננה מסוגלת להוציא שיר שלא נתפר בדיוק למידותיה הגנריות, וכל הצלחתה נובעת מהעובדה שהיא עובדת עם "מכונות הלהיטים" הגדולות בישראל: ג'ורדי, רון ביטון, איתי שמעוני, יובל מעיין ואיתי גלו.

שחר בן ימיני ממגזין "את" כתבה כי כדי שאנה תגשים את רצונה להיות יוצרת מן המניין, היא צריכה לקחת חלק בכתיבת השירים שלה, משום שבמקום שהשיר יתרום להעצמה נשית, נקודת המבט הגברית של כותבי ומלחיני השיר רון ביטון ואיתי שמעוני מורגשת היטב.

## הצלחה מסחרית
באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר השמיני המושמע ביותר בחודשים אלו בישראל.

## וידאו קליפ
הווידאו קליפ של השיר בוים על ידי איתמר לידר שירי ויחד עם אנה זק השתתפו בו הרקדניות הדר שלום, רותם ברזני, עדן זינו, ליהיא פרויד, ודוגמניות ירין אנידג'ר, נויה מילר ומישקה איבנה.

נכון לאוגוסט 2023, מונה הצפיות של הסינגל עומד על מעל ל-8.8 מיליון צפיות.

## שימוש מסחרי
באוגוסט 2023, פורסם כי השיר נמכר לחברת האשראי "כאל" בכ-300,000 שקלים וכי זק תוביל את קמפיין הפרסום של החברה לצד הזמר עברי לידר. במסגרת הקמפיין, זק ולידר יקליטו לשיר גרסה חדשה.

## מיקומי שיא

## הערות שוליים

קטגוריה:שירי אנה זק
קטגוריה:שירי איתי גלו
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי רון ביטון
קטגוריה:שירים שהופקו על ידי איתי גלו
קטגוריה:שירים על ביגוד ואופנה
הסר לפני טיסה

[שמאל|ממוזער| סרט "הסר לפני הטיסה" על גלגלי הנחיתה [קונקורד|של קונקורד]]
ממוזער| מחזיק מפתחות "הסר לפני הטיסה"
**הסר לפני טיסה** היא אזהרת בטיחות הנראית לעיתים קרובות על רכיבים נשלפים של מטוסים וחלליות, בדרך כלל בצורת סרט אדום, כדי לציין שההתקן, כגון כיסוי מגן או סיכה למניעת תנועה של חלקים מכניים, משמש רק כאשר המטוס נמצא על הקרקע (חונה או מוסע). במטוסי תעופה כללית קטנים, זה עשוי לכלול כיסוי צינור פיטו או מנעול בקרה. האזהרה מופיעה באנגלית בלבד. סרטים אחרים המסומנים "משוך כדי לחמש" או דומים נמצאים על טילים ומערכות נשק אחרות שאינן מותקנות על מטוסים.

רכיבי הסרה לפני הטיסה מכונים לעיתים קרובות "פריטי תג אדום". בדרך כלל, לצוות הקרקע תהיה רשימת תיוג של פריטי הסרה לפני הטיסה. רשימות ביקורת מסוימות ידרשו לצרף את הסרט או התג לרשימת הבדיקה כדי לוודא שהוא הוסרו. אי הסרה של חלק מסומן גרמה בעבר להתרסקות מטוסים, כמו זו של טיסה 603 של אירופרו ובשנת 1975, מטוס רויאל נפאל איירליינס מסוג פילטוס PC-6A טורבו-פורטר אשר היו בו אשתו ובתו של סר אדמונד הילרי.

נהוג לראות מחזיקי מפתחות, חולצות, תגיות תיקים, חגורות ועוד מוצרים כאלה עם סרט זה, במיוחד אצל אנשים שעובדים בתעופה או חובבי תעופה.

לעיתים נעשה שימוש בתג ירוק לזיהוי רכיבים שיש לחבר לפני הטיסה באופן דומה להסרה לפני הטיסה.

## ראו גם
* Mind the gap

## קישורים חיצוניים

## הערות שוליים

קטגוריה:מילים וביטויים באנגלית
קטגוריה:תעופה
מתן פרץ

**מתן פרץ** (נולד ב־18 באוגוסט 1988) הוא סטנדאפיסט, אושיית רשת, קומיקאי, מוזיקאי ושחקן ישראלי.

## ביוגרפיה
פרץ נולד בירושלים, בן בכור למשפחה בת שישה ילדים. אביו אלי הוא תת־אלוף במילואים. אימו סימה היא מנהלת בית הספר אמית טכנולוגי אשדוד, שחזרה בתשובה כשהיה כבן שש. עד לסיום בית הספר היסודי, התגורר בקריית ארבע. לאחר מכן עבר לגור עם משפחתו ברמת בית שמש, ולמד בישיבה הקטנה "אור ברוך" בירושלים. לימים סיפר כי הלימודים שם תרמו להתרחקותו מהדת. בגיל 16 עבר עם משפחתו לגן יבנה, ולמד בפנימייה צבאית ואחריה בישיבת אור עציון. בשנת 2006 התגייס לצה"ל ושירת כלוחם בגדוד לביא של חטיבת כפיר.

בשנת 2014 למד מוזיקה במסלול "זמר יוצר" במכללת BPM בתל אביב. בשנים 2015–2018 למד לתואר ראשון בתקשורת במכללת ספיר.

בשנת 2018 הצטרף לפרויקט היוטיוב "My Vibe" של אושיית הרשת סהר קליזו, חברו מילדות. בהמשך הצטלם פרץ לתוכנית הריאליטי "פרויקט קליזו", ששודרה ב־HOT ועקבה אחרי משתתפי הפרויקט. עם קליזו פרסם את השיר "חלום של מישהו אחר" ואת השיר "אל תחשבי עלי", שהפך ללהיט ברשת החברתית טיקטוק. בתחילת 2019 התפרק הפרויקט והקשר בין קליזו לפרץ נותק.
פרץ סיפר כי פירוק הפרויקט היה מטלטל עבורו: הוא היה שקוע בחובות ובמשך חמישה חודשים התגורר במכוניתו.

בד בבד החל פרץ בקריירת סטנד־אפ. פרץ העלה קטעים לרשת, ואלו זכו להצלחה גדולה. לאחר תקופת הקורונה הפך לאומן בית במועדון "סטנדאפ פקטורי".

בשנת 2021 החל להגיש את הפודקאסט "נכנסים לפינות" עם רז ספני, שאותו הכיר בפרויקט של קליזו. מאז 2024 הוא מנחה הסכת נוסף, "Olim TLV" באנגלית, עם נועה ברזני.

באוגוסט 2024 הצטרף כחבר קבוע לתוכנית "מה שתגידו" בכאן 11, אך עזב לאחר שביקורת שמתח על ראש הממשלה בנימין נתניהו ברקע משבר החטופים במלחמת חרבות ברזל עוררה סערה. כמו כן החל פרץ להשתתף בקביעות בפודקאסט "הגג של יצחקי". 

בספטמבר 2024, דיבב פרץ בגרסה הישראלית לסרט "רובוטריקים: ההתחלה".

החל מיוני 2025 משתתף כחבר פאנל בתוכנית טלוויזיה "מה קורה פה?" ברשת 13.

מנובמבר 2025, החל פרץ להופיע בשעשועון ״כוכבים בריבוע״ של ״קשת 12״.

ב-4 באוגוסט 2025, חשף פרץ שקיבל תפקיד בסרט הבינלאומי "תדר הפחד" שמבוסס על מתקפת הביפרים.

ב-29 באוגוסט 2025, חשף פרץ שלוהק לתפקיד ראשי בסדרה "הפשוטע" שיצר בר אלמליח ותשודר ב"כאן 11"

מנובמבר 2025, החל פרץ להופיע בשעשועון ״כוכבים בריבוע״ של ״קשת 12״.

עוד חשף פרץ שקיבל תפקיד בסדרה ״כן הסגנית״ התשודר ב״כאן חינוכית״.

### חיים אישיים
פרץ מתגורר בחולון.

## קישורים חיצוניים

* 

* 
* 
* 

## הערות שוליים

קטגוריה:סטנדאפיסטים ישראלים
קטגוריה:כוכבי רשת ישראלים
קטגוריה:בוגרי המכללה האקדמית ספיר
קטגוריה:קריית ארבע: אישים
קטגוריה:חולון: אישים
קטגוריה:גן יבנה: אישים
קטגוריה:בוגרי ישיבת אור עציון
קטגוריה:יוצאים בשאלה
קטגוריה:ישראלים שנולדו ב-1988
ווגינג

[ממוזער|רקדן מבצע ווגינג בנשף ווג, שהתקיים ב[המוזיאון הלאומי לאמנות אפריקאית|מוזיאון הלאומי לאמנות אפריקאית , 2016]]
**ווגינג** (**Voguing**) או **ווג** (**Vogue**) הוא ריקוד האוס מודרני מסוגנן שמקורו מסוף שנות ה-80 של המאה ה-20, שהתפתח מתוך סצנת הנשפים האפרו-אמריקאית ולהט"בית בהארלם של שנות ה-60 של המאה ה-20.

הריקוד זכה לחשיפה במיינסטרים כשהוצג בווידאו קליפ של השיר "Vogue" של מדונה, וכשהוצג בסרט התיעודי משנת 1990, פריז בוערת. סדרת הטלוויזיה פוזה חשפה את הציבור לריקוד.

ישנם כיום שלושה סגנונות ריקוד שונים של הווגינג:

* אולד ויי (*Old Way*; לפני 1990)
* ניו ויי (*New Way*; אחרי 1990)
* ווג פם (*Vogue Fem*; בערך 1995)

## ראו גם
* פוזה (סדרת טלוויזיה)

## קישורים חיצוניים

## הערות שוליים

קטגוריה:ווג
קטגוריה:ריקודים סלוניים
קטגוריה:תרבות להט"ב
קטגוריה:תרבות אפרו-אמריקאית
פרס פרנץ ארקל

[שמאל|ממוזער| [פרנץ ארקל (1845)]]
**פרס ארקל פרנץ** (בהונגרית: **Erkel Ferenc-díj**) הוא פרס ממלכתי הונגרי למלחינים מצטיינים, למנהלים מוזיקליים ולפעילות אמנותית.

## מהות הפרס
הפרס נוסד בשנת 1952. כיום עד שלושה אנשים יכולים לקבל אותו כל שנה והוא מוענק ב-15 במרץ (החג הלאומי של הונגריה). זוכה הפרס יקבל תעודת, מדליה ותגמול כספי הקשור לפרסי הביניים הממלכתי של אמנות.

המדליה עגולה, עשויה ברונזה, בקוטר 80 מ"מ ובעובי של 8 מ"מ. היא פרי עבודתו של הפסל והמדליסט פרנץ לבו, ומתארת דיוקן חד-צדדי של המלחין פרנץ ארקל בתבליט ומוטבעת בתווית **ERKEL FERENC-DÍJ** (פרס פרנץ ארקל).

## מקבלי פרס נבחרים
מתוך למעלה מ-100 (עשרות מהם יהודים)

## לקריאה נוספת
* מאגר זוכי ומקבלי הפרסים 1948–1980. ליקט וערך על ידי Józsefné Magyar. ספריית מחוז Palmiro Togliatti, קאפושוואר 
* טמאשנה צ'אפו: מסד נתונים של זוכי פרסים ומקבלים 1981–1990. ספריית המחוז והעיר, קאפושוואר 
* זוכי הפרס לשנת 2010: 
* Ki kicsoda 2009.MTI (סוכנות הידיעות ההונגרית. מי זה מי 2009. עורך פטר הרמן. בודפשט: משרד הטלגרף ההונגרי. 2008 )

## קישורים חיצוניים

קטגוריה:הונגריה: תרבות
קטגוריה:פרסים הונגריים
קטגוריה:מלחינים הונגרים
קטגוריה:מלחינים יהודים הונגרים
קטגוריה:היסטוריוני מוזיקה יהודים הונגרים
*
גדליה הלוי

רבי **גדליה הלוי** היה ממקובלי צפת, תלמידו של האר"י, גיסו (נשוי לאחותו) וחברו של רבי חיים ויטאל.

נזכר בכתב ההתקשרות של האר"י, בין חברי "הכת הראשונה". בנוסף נזכר בין חכמי צפת בתשובת המהרי"ט משנת 1608 (ח"א, סי' פב). נזכר רבות בספר שבחי האר"י. ידוע שהיה לו בן בשם רבי יהודה שנפטר בחייו. בשנת 1615 היה עוד בחיים.

ר' גדליה סידר את דרוש המלכים שמתו, כפי שקיבל מרבו האר"י. מובא בספר עץ חיים בשער ד' דרוש שלם בשמו, השונה בכמה דברים מדרוש של ר' חיים ויטאל הסמוך לו.

בשער הגלגולים כתב עליו ר' חיים ויטאל שהוא משורש רמי בר חמא, והוא בן זוג לשמחה אחותו.

## קישורים חיצוניים
* ברק הופמן, האם ר' גדליה הלוי כתב את דרוש המלכים המיוחס לו?, קבלה: כתב עת לחקר כתבי המיסטיקה היהודית, כרך 56 (תשפ"ג)

## הערות שוליים

קטגוריה:תלמידי האר"י
קטגוריה:רבנים בצפת במאה ה-16
This Feeling

"**This Feeling**" הוא שיר של הצ'יינסמוקרס בהשתתפות קלסי בלריני. השיר נכתב והופק על ידי הצ'יינסמוקרס, יחד עם הכתיבה של אמילי וורן. השיר יצא לאור על ידי חברות התקליטים דיסרופטור רקורדס וקולומביה רקורדס ב-18 בספטמבר 2018, כסינגל השביעי מתוך אלבום האולפן השני של הצ'יינסמוקרס, *[[Sick Boy]]*. כמו כן, השיר מופיע במהדורת הדלוקס של אלבום האולפן השני של בלריני, *Unapologetically*.

נכון ליוני 2023, השיר הושמע למעלה מ-575 מיליון פעמים בספוטיפיי, ולמעלה מ-58 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קלסי בלריני
קטגוריה:שירי הצ'יינסמוקרס
קטגוריה:שירים באנגלית
קטגוריה:שירים על רגשות
קטגוריה:שירי סינת'-פופ
קטגוריה:סינגלים בהוצאת קולומביה רקורדס
בית הספר לאמנויות על שם טיש באוניברסיטת ניו יורק

ממוזער|261x261 פיקסלים| דגל בית ספר טיש (עם לוגו ישן יותר) מוצג בכניסה הראשית לבניין, כ. 2007.
**בית הספר לאמנויות טיש של אוניברסיטת ניו יורק** (המכונה בדרך כלל **טיש**) (באנגלית: **New York University Tisch School of the Arts**; הוא בית הספר לאמנויות הבמה, הקולנוע והמדיה של אוניברסיטת ניו יורק.

טיש, שנוסד ב-17 באוגוסט 1965, מהווה מגרש הכשרה לאמנים, חוקרי אמנויות ויוצרי קולנוע. בית הספר מחולק לשלושה מכונים: אמנויות הבמה, מדיה מתפתחת וקולנוע וטלוויזיה. תחומים רבים לתואר ראשון ותואר שני זמינים לסטודנטים, כולל: משחק, מחול, דרמה, לימודי פרפורמנס, עיצוב לבמה וקולנוע, כתיבת תיאטרון מוזיקלי, צילום, הפקת תקליטים, עיצוב ופיתוח משחקים ולימודי קולנוע וטלוויזיה.

בית הספר ממוקם בברודוויי 721 בסמוך לבניין המחלקה לפילוסופיה של האוניברסיטה ולבית הספר ללימוד אינדיבידואלי של גאלאטין, בשכונת גריניץ' וילג' של מנהטן התחתית, ניו יורק.

נכון לשנת 2019, 22 זוכי פרסי אוסקר, 17 זוכי פרסי אמי, 12 זוכי פרסי טוני וארבעה זוכי פרסי גראמי היו קשורים לבוגרי טיש ולסגל המורים. נכון לשנת 2017 בבית הספר היו יותר מ-25,000 בוגרים שעבדו באמנויות ובמקצועות קשורים, ויש בו יותר בוגרים בתיאטראות ברודוויי מאשר בכל בית ספר אחר לתיאטרון בארצות הברית.

המוסד קרוי על שם פרסטון רוברט טיש.

## היסטוריה
בית הספר לאמנויות טיש נוסד במטרה להעניק הכשרה מקיפה בתיאטרון ובקולנוע במסגרת אוניברסיטת מחקר. בית הספר הקים מחלקות נוספות כמו מחול, עיצוב תיאטרון ולימודי קולנוע תוך שנים ספורות. לאחר הקמת המחלקה לתואר ראשון לדרמה בשנת 1974, בית הספר התרחב לצורות אמנותיות אחרות, כולל התוכנית לטלקומוניקציה אינטראקטיבית, המחלקה לכתיבה דרמטית, המחלקה ללימודי פרפורמנס, התוכנית לתואר שני בכתיבת תיאטרון מוזיקלי, המחלקה לצילום והדמיה, והמחלקה לאמנות ומדיניות ציבורית.

בשנת 1982 ביקש הדיקן השני של בית הספר, דייוויד אופנהיים, תרומה מלורנס א' ופרסטון רוברט טיש שאפשרה את הרכישה והשיפוץ של המקום בברודוויי 721 שבו שוכנות רוב התוכניות של בית הספר. מתוך הכרה בנדיבותה של משפחת טיש, שונה שם בית הספר לבית הספר טיש לאמנויות בשנת 1982.

## קישורים חיצוניים

* 
* 2017 Wasserman Awards Winners
* Studios & Professional Training
* Clive Davis Institute of Recorded Music
* ITP: Tisch School of the Arts at NYU
* Guide to Majors At NYU: Photography & Imaging

## הערות שוליים

קטגוריה:ארצות הברית: בתי ספר למשחק
קטגוריה:מנהטן: תרבות
קטגוריה:רחוב ברודוויי
קטגוריה:אוניברסיטת ניו יורק
אולפני הנגדיאן וורלד

**אולפני הנגדיאן וורלד** (בסינית: **横店影视城**; בפין-יין: **Héngdiàn Yǐngshìchéng**) הם אולפני קולנוע וטלוויזיה בבעלות חברת הנגדיאן גרופ  הממוקמים בעיירה הנגדיאן שבג'ג'יאנג, סין. זהו אתר הצילומים הגדול ביותר באסיה, וכ-70 אחוזים מסדרות הטלוויזיה ומהסרטים הסיניים מופקים בו.

## היסטוריה
בניית האתר החלה בשנת 1996. האולפן מורכב מ-30 בסיסי צילום חיצוניים ו-130 מערכות אולפן פנימיות, בשטח כולל של כ-10 קילומטרים. בשנת 1997 נבנה באתר ארמון קיסרי בסגנון שושלות צ'ין והאן, אחד מהמבנים הייחודיים באולפן, שמשמש לצילום דרמות היסטוריות. יותר מ-1,200 סרטים וסדרות טלוויזיה צולמו בו, כולל עיבוד הלייב-אקשן ל"מולאן" מבית חברת וולט דיסני והסרט זוכה האוסקר "נמר, דרקון". האתר כולל עשרות ארמונות וגנים נוספים, דגם של עיר ישנה והעתק בגודל מלא של העיר האסורה.

עד תחילת העשור השני של המאה ה-21 נודעו האולפנים בעיקר בדרמות המלחמה האנטי-יפניות הפופולריות שהופקו בהם, אך מאז שממשלת סין עודדה את הבמאים להתמקד בהיסטוריה של סין, מתמחים האולפנים בעיקר בצילום דרמות היסטוריות.

בשנת 2011 נפתח האתר חלקית לקהל הרחב, ומאז משמשים האולפנים גם כאתר תיירות. בשנת 2019 ביקרו במקום כ-20 מיליון אנשים.
## גלריה

 קובץ:清朝宫殿 - panoramio.jpg|העתק העיר האסורה
 קובץ:Hengdian World Studios 012.jpg|ארמון שושלת צ'ין
 קובץ:横店影视城（清明上河图） - panoramio.jpg
 קובץ:Hengdian World Studios 007.jpg
 קובץ:Along the River During the Qingming Festival (2111984115).jpg
 קובץ:Drama filming at Hendian World Studio.jpg
 קובץ:Hengdian World Studios 001.jpg
 
## קישורים חיצוניים

* 

## הערות שוליים

קטגוריה:אולפני טלוויזיה
קטגוריה:אולפני קולנוע
קטגוריה:קולנוע בסין
פנטוגרף (העתקה)

ממוזער| אופן פעולת הפנטוגרף
ממוזער| שימוש בפנטוגרף להגדלת תמונה
ממוזער| שימוש בפנטוגרף בתלת מימד
ממוזער| חריטה על עץ. מתוך מאמרו של כריסטוף שיינר (1631)
**פנטוגרף** (מיוונית: παντ- 'הכל, כל', ו γραφ- 'לכתוב') הוא מתקן המשמש להעתקת צורות.

הפנטוגרף מורכב מארבעה מוטות מחוברים באמצעות צירים המאפשרים תנועה סביב נקודה קבועה תוך יצירת צורת מקבילית. הצירים ניתנים לכיוון בהתאם ליחסי הגודל הרצויים בין הצורה המקורית לצורה המועתקת. הפנטוגרף מקובע על לוח הסרטוט בנקודה קבועה. בקצה זרוע אחת מורכב מצביע הנע לאורך היקיפה של הצורה המועתקת. בקצה הזרוע השנייה מורכב כלי כתיבה, או כלי חריטה במקרה של עבודה בחומרים כגון עץ, מתכת או אבן, המייצר את הצורה החדשה.

פנטוגרפים משמשים להקטנה או לגדלה של מפות ותוכניות, ושל צורות לצורך פיסול, הטבעת מטבעות, חריטה וכרסום ועקרון פעולתם מיושם במכונות חריטה וכרסום אוטומטיות.

## היסטוריה
המהנדס היווני הרון מאלכסנדריה (חי בין השנים 10 - 70 לספירה) תיאר את הפנטוגרף בעבודתו "מכניקה".

עקרון פעולתו של הפנטוגרף הוסבר בצורה מדעית על ידי המתמטיקאי קריסטוף שיינר (1575–1650) בהתבסס על חוק המקביליות שהוגדר על ידי הפילוסוף והמתמטיקאי הצרפתי רנה דקארט (1596 – 1650). הוא תיאר את אופן פעולתו של הפנטוגרף פרי המצאתו בעבודתו *Pantographice seu ars delineandi* (1631).

בשנת 1821, שיפר פרופסור ויליאם ולאס (1768 – 1843)את ביצועי הפנטוגרף על ידי שינוי מיקום החיבורים.

בשנת 1836,  שיכלל בנג'אמין שברטוןאת הפנטוגרף התלת־ממדי שהומצא על ידי ג'יימס ואט, אשר שימש להעתקת פסלים בגדלים שונים. גרסה נוספת משמשת עדיין להקטנת תרשימי תבליטים לגודל הדרוש לשם הטבעתם על מטבעות.

בשנת 1860, הוציא האומן הצרפתי פרנסואה וילם פטנט על המצאת תהליך מסחרי, המבוסס על עקרון פעולת הפנטוגרף, המאפשר לתרגם תמונות ליצירות תלת-ממד. הוא כינה תהליך זה בשם photo-sculpture.

## הערות שוליים

קטגוריה:כלי שרטוט טכני
אלי ורד חזן

**אלי ורד חזן** (נולד ב-5 באוגוסט 1977) הוא דיפלומט ישראלי המכהן מאז יולי 2023 כשגריר ישראל בסינגפור וכשגריר לא תושב למזרח טימור. כיהן במגוון תפקידי ייעוץ לפוליטיקאים ישראלים, בהם יועץ מדיני ויועץ תקשורת לראש האופוזיציה בנימין נתניהו, וניהל את אגף קשרי החוץ של מפלגת הליכוד.

## ביוגרפיה
ורד חזן נולד בירושלים. עד לגיל 13 גדל בבית שמש ואז שב עם משפחתו לירושלים. שירת בצה"ל כלוחם בגדוד שקד של חטיבת גבעתי ובמילואים שירת בחטיבת כרמלי (חטיבה 2) מ-1999 עד 2019. הוא בעל תואר שני בחוג להיסטוריה כללית באוניברסיטה העברית אותו סיים לאחר שכתב תזה בנושא ההיבטים הפוליטיים והתקשורתיים של משפט קסטנר. ב-2004 זכה במלגה ללימודי גרמנית באוניברסיטת וינה וב-2013 היה אורח קרן תקווה בניו יורק.

את דרכו הפוליטית החל באוניברסיטה העברית עת נבחר לאגודת הסטודנטים וכיהן כיו"ר תא לביא - תא הליכוד. ב-2003 החל לעבוד כיועץ פרלמנטרי לחבר הכנסת גדעון סער בעת שהאחרון שימש יו"ר סיעת הליכוד והקואליציה. ב-2005 עזב את הכנסת ופנה לעסקים כשבמקביל עבד כמורה להיסטוריה לעולים חדשים מאתיופיה ברמלה. ב-2008 החל לכתוב במדור הדעות של העיתון "ישראל היום" ובהמשך כתב ביקורת ספרים לעיתון. עם הקמת ממשלת נתניהו השנייה שב לפוליטיקה ומונה שוב ליועצו של שר החינוך גדעון סער.

ב-2010 מונה לסמנכ"ל הסברה של מכון ירושלים לצדק. במקביל החל להרצות על פוליטיקה במרכז להכשרה פוליטית ומונה לחבר הנהלת מכון ז'בוטינסקי.

בדצמבר 2014 הקים את אגף קשרי החוץ של הליכוד. בספטמבר 2016 צירף את הליכוד כמפלגה משקיפה בפרלמנט האירופי דרך ברית השמרנים והרפורמיסטים באיחוד האירופי (ECR) וב-2018 צירף את הליכוד כחברה מלאה באיחוד הדמוקרטי הבינלאומי (IDU) – ארגון גג של 80 מפלגות מרכז-ימין מכל העולם. ב-2022 היה לישראלי הראשון שנבחר לתפקיד סגן יו"ר הארגון. שנה לאחר מכן הוחלף על ידי השרה גילה גמליאל.

ב-2020 החל להופיע כפרשן אורח בערוץ 20, שלאחר מכן הפך ל"עכשיו 14".

ביולי 2021 קיבל את הצעתו של ראש האופוזיציה, בנימין נתניהו, לשמש דוברו ודובר הליכוד, ובהמשך הפך גם ליועצו המדיני.
עם כניסתו לתפקיד הדובר, פורסמו הקלטות מהרצאות שנשא לפני קהל תומכי נתניהו, בהן הביע תמיכה בשיטת הצפת הרשתות החברתיות בפייק ניוז, בדומה לאסטרטגיה שנקט לדבריו הנשיא האמריקאי דונלד טראמפ. בהרצאות אלה אמר כי "האמת לא משנה יותר. עובדות לא משנות יותר", והסביר שאימץ גישה זו כתגובה ליריבי הליכוד. כמו כן התייחס למשפטו של נתניהו כ"מזימה של הדיפ-סטייט".

לאחר בחירות 2022 מונה לשגריר ישראל בסינגפור ושגריר לא תושב למזרח טימור, במסגרת מכסת המינויים הפוליטיים של הליכוד. ב-25 ביולי 2023 הגיש את כתב האמנתו לנשיאת סינגפור חלימה יעקוב. ב-19 בפברואר 2025 הגיש את כתב האמנתו לנשיא מזרח טימור וזוכה פרס נובל לשלום, ז'וזה רמוס הורטה.

במהלך כהונתו החלה מלחמת חרבות ברזל והוא הוביל את השגרירות להתמקד בעיקר בפעילות כלכלית. בתקופתו נשבר שיא הסחר בין ישראל לבין סינגפור וגוונו היחסים בין שתי המדינות. נמנה עם אלו שהשפיעו על ממשלת סינגפור לקבל החלטה לא להכיר חד צדדית במדינה פלסטינית.

## חיים אישיים
אלי ורד חזן מתגורר בירושלים, נשוי לגילה ולהם שני ילדים. הוא אוהד מכבי תל אביב.

## קישורים חיצוניים

https://embassies.gov.il/singapore/en/the-embassy/the-ambassador

## הערות שוליים

קטגוריה:שגרירי ישראל בסינגפור
קטגוריה:פעילי הליכוד
קטגוריה:ירושלים: אישים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1977
כביש E 11 (איחוד האמירויות הערביות)

שמאל|ממוזער|220x220 פיקסלים| גורדי שחקים בדרך שייח' זאיד בנובמבר 2007
ממוזער|220x220 פיקסלים| גורדי שחקים בדרך שייח' זאיד ביולי 2006
**כביש E 11** הוא כביש מהיר באיחוד האמירויות הערביות, הנחשב לארוך ביותר באמירויות. תוואי הכביש מתחיל במעבר הגבול בין ערב הסעודית לאיחוד האמירויות, עובר דרך אמירויות אבו דאבי ודובאי, ומגיע עד למעבר הגבול בין עומאן לאיחוד האמירויות, הממוקם באמירות ראס אל-חיימה.

הכביש נמתח במקביל לקו החוף של איחוד האמירויות לאורך המפרץ הפרסי, ומהווה את העורק הראשי המחבר ערים ראשיות של מספר אמירויות, כשבכל אחת מהן ניתן לו שם שונה: בין ראשיד לדרך **שייח' ח'ליפה בן זאיד** באבו דאבי, הוא נקרא **כביש שייח' מקטום;** בדובאי הוא מכונה **כביש שייח' זאיד;** **כביש אל איתיחאד** באמירות שארג'ה, אמירויות עג'מאן, ודרך **השייח' מוחמד בן סאלם** בראס אל-ח'ימה.

## הכביש המהיר דובאי-אבו דאבי
ממוזער| פארק סאפא והמבנים לאורך דרך שייח' זאיד.

## דרך שייח' זאיד
מקטע זה של הכביש הוא העורק הראשי של דובאי. אורכו 55 קילומטרים והוא עובר במקביל לקו החוף מכיכר הסחר ועד לגבול עם האמירות אבו דאבי, באזור ג'בל עלי.

הכביש נודע בעבר כדרך **ההגנה**. בין 1993 ל-1998, 30 קילומטרים של הכביש הורחבו. ובאותו זמן שונה שם הכביש. שייח' מכתום בן ראשיד אל מכתום, שליט דובאי באותה תקופה, קרא לכביש על שם נשיא איחוד האמירויות הערביות דאז, שייח' זייד בן סולטן אל נהיאן.

על דרך שייח זאיד ניצבים רוב גורדי השחקים בדובאי, כולל מגדלי האמירויות. היא גם מתחברת לפיתוחים חדשים כמו איי הדקלים והמרינה של דובאי. הקו האדום של המטרו של דובאי עובר לצידו של הכביש. בדובאי עצמה בחלק גדול מהכביש המהיר יש שבעה עד שמונה נתיבים לכל כיוון. מתחם דובאי אינטרנט סיטי ממוקם בקרבת הכביש.

בשנים האחרונות בנתה הממשלה את תעלת המים של דובאי, במסגרת הפרויקט הוסר קטע מהכביש ונבנה גשר.

### בניינים לאורך דרך שייח' זאיד

ממוזער| גורדי שחקים בדרך שייח' זאיד

### מחלפים
לכביש שייח זאיד מספר מחלפים כדי לאפשר לתנועה לצאת מהכביש המהיר. מחלפים אלו בדרך כלל מובילים לכיכרות כדי לאפשר לתנועה לצאת או לעבור לצד השני של הכביש.
* **כיכר מרכז הסחר העולמי**: לכיוון בית האיחוד, בורג'ומן, פארק זביל.
* **מחלף 1**: מחלף רחוב Financial Center לכיוון מרכז העיר דובאי, בורג' ח'ליפה וקניון דובאי.
* **מחלף 2**: לכיוון רחוב האדיקה, פארק סאפא וג'ומיירה במערב; ו-Meydan Rd לכיוון מידן במזרח.
* **מחלף 3**: לכיוון אל קווז דרך רחוב מנרה במזרח.
* **מחלף 4**: לכיוון קניון האמירויות, פארק הזהב והיהלומים, מדינה ג'ומיירה, בורג' אל ערב, פארק המים ווילד וואדי, מלון חוף ג'ומיירה דרך Umm Sukaim Rd.
* **מחלף 5**: לכיוון המרינה של דובאי, האמירויות הילס, דובאי מדיה סיטי ודובאי אינטרנט סיטי.

## פקקי תנועה
ב-12 במרץ 2008, התרחשה בכביש אחת מתאונות הדרכים הגדולות בתולדות איחוד האמירויות כאשר כ-200 כלי רכב התנפצו זה בזה לפני שעלו בלהבות. לפי משטרת אבו דאבי, 3 בני אדם נהרגו ו-277 נפצעו, 15 מהם נפצעו באורח אנוש. ערפל סמיך וראות ירודה תרמו לתאונה הקטלנית.

## קישורים חיצוניים

## הערות שוליים

קטגוריה:דובאי: תחבורה
קטגוריה:דרכים וכבישים
קטגוריה:ג'בל עלי
מגדל סאמה

**מגדל סאמה** (ידוע גם כמגדל **אל דורה** ו**מגדל אל דורה II**) הוא גורד שחקים הבנוי על כביש E 11, בדובאי, איחוד האמירויות הערביות. למגדל 49 קומות. בניית המגדל החלה בשנת 2006 והסתיימה בסוף 2009.

## היסטוריה
הבניין הוצע במקור בשם Al Durrah Tower II. בגובה 330 מטרים כמגדל מתפתל עם יותר מ-75 קומות למגורים, בעלות 140 מיליון דולר. עיצוב זה נחשב כתוספת מרכזית לקו הרקיע של דובאי, אך יחד עם זאת, שיא הפרויקט היה דאגה לרשות התעופה האזרחית של דובאי. בתגובה לסוגיה זו, הוקטן הפרויקט ל-194 מטרים עם 49 קומות.

## בנייה
בניית המגדל החלה בשנת 2006. יסודות הבטון לבניין נוצקו כשנה מאוחר יותר במרץ 2007 על ידי חברת הקבלנות של דובאי. כ-10,500 מטרים מעוקבים של בטון נוצקה בין 22 במרץ ל-23 במרץ, מה שקבע שיא בנייה חדש לרפסודת בטון שנוצקת ברציפות.

## ראו גם
* רשימת הבניינים הגבוהים ביותר בדובאי
* אדריכלות באיחוד האמירויות הערביות
* כביש E 11

## הערות שוליים

סאמה